stanford-oval/wikipedia huggingface dataset:
Hupamustesieni

| Hupamustesieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Psathyrellaceae
Suku::  Hapramustesienet Coprinellus
Laji::  flocculosus
Kaksiosainen nimi
 Coprinellus flocculosus  (DC.)Vilgalys, Hopple &  Jacq. Johnson 
Infobox OKNimi-testi OK: 
Hupamustesieni (Coprinellus flocculosus, syn. Coprinus flocculosus) on nurmikoilla, lintujen ruokintapaikoilla, sahanpurulla yms. ravinteikkailla alustoilla kasvava mustesienilaji. Se viihtyy lannalla ja lahoavilla kasvinjätteillä. Laji on Suomessa yleinen.
Hupamustesieni on pieni,1-4 cm, lakki munamainen tai kellomainen. Suojusjäte on suhteellisen valkoinen, joko kuitumaisesti tai laikkuisesti halkeileva. Heltat ovat tiheässä ja mustuvat ja vetistyvät. Itiöemiä tapaa kesästä syksyyn.
Hitachi-Ōmiya

| Hitachi-Ōmiya (常陸大宮市) |
| --- | --- |
 Torinoko Sanjō-jinja
 lippu:  symboli
 Hitachi-Ōmiyan sijainti Ibarakin prefektuurissa
 Hitachi-Ōmiya
 Koordinaatit: 36°32′33″N, 140°24′39″E 
Valtio:  Japani
Alue:  Kantō
Prefektuuri:  Ibarakin prefektuuri
Pinta-ala:  
 – Kokonaispinta-ala:  348,45 km²
Väkiluku (10/2020):  39 111
 – Väestötiheys:  112 as./km²
Symbolit:  
 – Puu:  Kirsikka
 – Kukka:  Ruusu
 – Lintu:  Kuningaskalastaja
 – Kala:  Aju
 
 http://www.city.hitachiomiya.lg.jp/ 
Infobox OKVirheellinen NIMI-arvo: 
Hitachi-Ōmiya (jap. 常陸大宮市, Hitachi-Ōmiya-shi) on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin luoteisosassa Naka- ja Kujijokien varrella. Kaupungin alue ulottuu Kantōn tasangon reunamilta Yamizovuorille ja Abukuman ylängölle. Lännessä kaupunki rajautuu Tochigin prefektuuriin. Hitachi-Ōmiyassa on 39 111 asukasta (lokakuussa 2020) ja sen pinta-ala on 348,45 neliökilometriä.
Hitachi-Ōmiya on kaupunkina suhteellisen nuori: se perustettiin vuonna 2004 liittämällä yhteen Ōmiyan ja Yamagatan maaseutukaupungit sekä Gozen’yaman, Miwan ja Ogawan kyläkunnat.
Hitachi-Ōmiyaa palvelee JR Higashi-Nihonin Suigun-linja.
Kuvia

Yamagatan linna
Myōvuori
Naka-Funyūn rautatieasema
Hirayaman silta ylittää Kujijoen
Aiheesta muualla

Kuvia tai muita tiedostoja aiheesta Hitachi-Ōmiya Wikimedia Commonsissa
Kaupungin internetsivut (japaniksi)
Hurrikaani Georges

Hurrikaani Georges 20. syyskuuta 1998. Infrapunakanavan sääsatelliittikuva.
Georgesin reitti ja voimakkuus väritettynä Saffirin–Simpsonin hurrikaaniasteikon mukaan: tumma orranssi 4, oranssi 3, keltainen 2, vaaleankeltainen 1. Sinisten pallukoiden kohdalla Georges oli vain trooppinen myrsky.
Hurrikaani Georges oli seitsemäs nimetty trooppinen myrsky vuoden 1998 Atlantin hurrikaanikaudella ja tuon kauden neljäs trooppinen hirmumyrsky. Saffirin–Simpsonin hurrikaaniasteikolla se luokiteltiin toiseksi voimakkaimpaan eli 4. luokkaan. Se osui maihin seitsemän kertaa matkallaan Karibianmeren ja Meksikonlahden poikki. Se surmasi 604 ihmistä, joista 380 oli Dominikaanisesta tasavallasta, 209 Haitista, seitsemän Puerto Ricosta, kuusi Kuubasta ja viisi Saint Kitts ja Nevisin asukasta sekä yksittäisiä ihmisiä muista alueen valtioista. Suurimmat aineelliset vahingot tulivat Saint Kitts ja Nevisillä sekä Floridassa.
Georgesiksi kehittynyt säähäiriö havaittiin ensimmäisen kerran 13. syyskuuta. Se voimistui trooppiseksi myrskyksi 16. syyskuuta ja hurrikaaniluokkaan seuraavana päivänä. Kovimmat tuulet havaittiin 19. syyskuuta. Se pysyi pitkään voimissaan ja heikkeni trooppiseksi myrskyksi vasta 28. syyskuuta.
Aiheesta muualla

Kuvia tai muita tiedostoja aiheesta Hurrikaani Georges Wikimedia Commonsissa
Housing Development Finance Corporation

| Housing Development Finance Corporation HDFC |
| --- | --- |

Tunnuslause:  With You, Right Through.
Yritysmuoto:  osakeyhtiö
Osake:  BSE: 500010, NSE: HDFC; osa BSE Sensex ja CNX Nifty -osakeindeksejä
Markkina-arvo:  168 790,85 crorea INR (1.3.2016)
ISIN:  INE001A01036
Perustettu:  17.10.1977
Perustaja:  Hasmukhbhai Parekh
Toimitusjohtaja:  Keki M. Mistry 
Puheenjohtaja:  Deepak S. Parekh (hallituksen pj)
Kotipaikka:  'HDFC Bank House', Senapati Bapat Road, Lower Parel (West), Mumbai 400020, Intia
Toimiala:  Rahoitus- ja vakuutuspalvelut
Tuotteet:  asuntolainat
Henkilöstö:  2 081
Tytäryhtiöt:  HDFC Investments Limited, HDFC Holdings Limited, HDFC Developers Ltd. ja HDFC Trustee Co. Ltd.
Kotisivu:  www.hdfc.com
Infobox OKVirheellinen NIMI-arvo: 
Housing Development Finance Corporation Ltd (HDFC) on suuri intialainen  holdingyhtiömuotoinen rahoitus- ja vakuutuskonserni. Sen keskeistä toimialaa on asuntolainoitus. Yhtiö palvelee yhteistyökumppaneineen 4 014 konttorissa ja 11 766 automaattiasemalla kaikkiaan 2 464 paikkakunnalla. Lisäksi ulkomaan toimipisteet Dubaissa, Lontoossa ja Singaporessa. Yhtiön kotipaikka on Mumbai.
Yhtiön perustettiin vuonna 1977.
Yhtiön osake noteerataan Intian Mumbain molemmissa pörsseissä (BSE ja NSE). Maaliskuun 2016 alussa Housing Development Finance Corporation oli markkina-arvoltaan (168 790,85 crorea Intian rupiaa) Intian yhdeksänneksi suurin julkisesti noteerattu yhtiö.
Humalalampi (Mäntyharju, Hietaniemi)

| Humalalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°21′30″N, 26°41′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Juolasveteen 
Järvinumero:  14.913.1.032
Mittaustietoja
Pinnankorkeus:  93 m  
Pituus:  260 m  
Leveys:  80 m  
Rantaviiva:  0,605 km  
Pinta-ala:  1,59 ha  
Saaria:  ei saaria 
 fiHumalalampi 
Humalalampi  on Etelä-Savossa Mäntyharjulla  Hietaniemen lähellä sijaitseva lampi.
Maantietoa

Lampi on 260 metriä pitkä, 80 metriä leveä, ja sen pinta-ala on 1,6 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 93 metriä mpy.
Hita

| Hita (日田市) |
| --- | --- |
 Gion-festivaali
 lippu:  Symboli
 Hitan sijainti Ōitan prefektuurissa
 Hita
 Koordinaatit: 33°19′17″N, 130°56′28″E 
Valtio:  Japani
Alue:  Kyūshū
Prefektuuri:  Ōitan prefektuuri
Pinta-ala:  
 – Kokonaispinta-ala:  666,03 km²
Väkiluku (08/2019):  65 078
 – Väestötiheys:  97,7 as./km²
Symbolit:  
 – Puu:  Camellia sasanqua
 – Kukka:  Kuningatarkurjenmiekka
 – Lintu:  Västäräkki
 
 https://www.city.hita.oita.jp/ 
Infobox OKVirheellinen NIMI-arvo: 
Hita (jap. 日田市, Hita-shi) on Japanin kaupunki Kyūshūn saarella Ōitan prefektuurissa. Se sijaitsee sisämaassa prefektuurin länsiosassa ja rajautuu Fukuokan ja Kumamoton prefektuureihin. Kaupunki on rakennettu Mikuma- eli Chikugojoen varrelle Hitan tasangolle, joka on vuorten ympäröimä – kaupungin pohjoispuolella kohoaa Hikovuori, eteläpuolella Ason kaldera. Hitassa on 65 078 asukasta (elokuussa 2019) ja sen pinta-ala on 666,03 neliökilometriä.
Hita on vanhastaan ollut merkittävä liikenteen solmukohta. Edo-kaudella se vaurastui myös politiikan ja talouden keskuksena suoraan Tokugawa-sotilashallinnon alaisuudessa, erityisesti vuodesta 1767 lähtien, kun sinne sijoitettiin koko Kyūshūn alueen daimiokuntien hallinto (Seigoku-gundai). Kaupunkioikeudet Japanin nykyisen kunnallishallinnon puitteissa Hitalle myönnettiin vuonna 1940. Kaupunki kasvoi huomattavasti vuonna 2005, kun siihen liitettiin Amagasen ja Ōyaman maaseutukaupungit sekä Kamitsuen, Maetsuen ja Nakatsuen kyläkunnat.
Kaupungin tärkeitä perinteisiä elinkeinoja ovat sugimetsiä hyödyntävä puu- ja huonekaluteollisuus, mukaan lukien geta-jalkineiden valmistus, ja Onta-keramiikan tuotanto. Kusujoen varrella toimii kaksi kuumaa lähdettä, Amagase-onsen ja Yunotsuru-onsen. Kaupungin muihin nähtävyyksiin lukeutuvat Mamedamachin historiallinen kaupunginosa ja siellä sijaitseva Edo-kauden koulu Kangien sekä Hita-Gion-festivaali, joka on otettu Unescon aineettoman kulttuuriperinnön luetteloon.
Hitaa palvelevat JR Kyūshūn Kyūdai-päälinja ja Hita-Hikosan-linja.
Kuvia

Ōyaman aluetta
Mamedamachin kaupunginosaa
Jionin vesiputous
Amagase Onsen
Aiheesta muualla

Kuvia tai muita tiedostoja aiheesta Hita Wikimedia Commonsissa
Kaupungin internetsivut (japaniksi)
Holvi (yritys)

| Holvi Payment Services Oy |
| --- | --- |
Tunnuslause:  Banking for Makers and Doers
Yritysmuoto:  Osakeyhtiö
Perustettu:  2011
Toimitusjohtaja:  Tuomas Toivonen
Kotipaikka:  Helsinki
Toiminta-alue:  Euroopan talousalue
Toimiala:  Finanssiala
Tuotteet:  yrittäjien taloudenhallinnan tuotteet, yritystili, maksukortti, laskutustyökalu, verkkokauppa
Henkilöstö:  125
Emoyhtiö:  Keru Fintech Investments Oy
Kotisivu:  https://about.holvi.com/fi
Infobox OKVirheellinen NIMI-arvo: 
Holvi Payment Services Oy on suomalainen mikroyrittäjien taloudenhallinnan palveluja tuottava yritys. Yritys tunnetaan paremmin nimellä Holvi. Sen tarjonnan keskiössä on yritystili, johon on yhdistetty laskutustyökalu, oma verkkokauppa, talousraportit ja automatisoituja kirjanpito-ominaisuuksia.
Holvi tarjoaa mikroyrittäjille ja pienyrityksille yritystilin, mutta se ei ole pankki, vaan Holvilla on Finanssivalvonnan myöntämä maksupalvelulaitoksen toimilupa.
Holvin perustivat Helsingissä vuonna 2011 Tuomas Toivonen, Kristoffer Lawson, Teemu Hukkanen ja Mikko Teerenhovi. Vuonna 2016 espanjalainen pankkikonserni BBVA osti Holvin.
Historia

Tuomas Toivonen, Kristoffer Lawson, Teemu Hukkanen ja Mikko Teerenhovi perustivat Holvin Helsingissä vuonna 2011. Yrittäjinä itsekin toimineet perustajat olivat havainneet helppokäyttöisen yritystilin puuttuvan markkinoilta ja rakensivat Holvin vastaamaan tähän tarpeeseen. Vuonna 2014 Holvi sai Finanssivalvonnalta maksupalvelulaitoksen toimiluvan ja laajensi toimintansa 19 eurooppalaiseen maahan.
Vuonna 2016 espanjalainen pankkikonserni BBVA osti Holvin. Oston myötä Holvi säilytti edelleen itsenäisyytensä ja jatkoi Finanssivalvonnan myöntämän maksupalvelulaitoksen toimiluvalla. Vuonna 2016 Holvi haki jalansijaa Saksassa ja Itävallassa.
Holvi on kasvanut voimakkaasti BBVA:n oston jälkeen: vuonna 2014 yritys työllisti 9 ihmistä, vuonna 2016 noin 20 henkeä ja vuonna 2018 työntekijöiden lukumäärä on jo 90. Holvin pääkonttori sijaitsee Helsingissä, ja sillä on toimistot myös Madridissa ja Berliinissä.
Holvilla on Euroopan talousalueen laajuinen toimilupa. Holvin palvelut on saatavilla suomeksi, englanniksi ja saksaksi.
Vuonna 2017 Holvi ryhtyi yhteistyöhön Viron e-Residency-ohjelman kanssa. Näin mikroyrittäjät ympäri maailman voivat perustaa yrityksen Viroon e-kansalaisina ja käyttää Holvia.
Vuoden 2020 syksyllä Holvi ilmoitti vetäytyvänsä Ison-Britannian markkinoilta Brexitin luoman epävarmuuden vuoksi.
3.2.2021 ilmoitettiin laajoista muutoksista, joissa BBVA myi yhtiön perustajaosakas Tuomas Toivosen holdingyhtiölle Keru Fintech Investments Oy:lle. Samalla Tuomas Toivosesta tuli yhtiön toimitusjohtaja aiemman Antti-Jussi Suomisen tilalle.  Uusi omistaja Keru Fintech Investments Oy on rekisteröity Suomen kaupparekisteriin 20.1.2021 toimialanaan Rahoitusalan holdingyhtiöiden toiminta.
Toimintamalli

Holvin tavoite on tehdä pienyrittäjien taloudenhallinnasta helpompaa. Holvin tarjoamat palvelut perustuvat yrityksille ja yhdistyksille suunnattuun käyttötiliin ja siihen yhdistettyihin erilaisiin liiketoimintatyökaluihin.
Toimintamalli > Tuotteet

Holvin ytimessä on yritystili, johon on yhdistetty liiketoimintaa tukevia ja taloudenhallintaa automatisoivia työkaluja. Holvi tarjoaa seuraavat tuotteet ja palvelut:
Yritystili
Holvi Business Debit Mastercard® -maksukortti
Laskutustyökalu
Verkkokauppa
Mobiilisovellus
Kirjanpitoraportit
Lisäksi Holvi tekee yhteistyötä eri tahojen kanssa, joiden tarjonta laajentaa Holvin palvelua esimerkiksi kirjanpitoon. Yhteistyökumppaneina on esimerkiksi tilitoimistoja, uusyrityskeskuksia ja vakuutusyhtiöitä.
Toimintamalli > Maksulaitoksen toimilupa

Holvi on maksulaitos, jolla on Finanssivalvonnan myöntämä maksulaitoksen toimilupa. Holvi toimii Eurooppalaisen maksulaitosdirektiivin alaisuudessa Euroopan talousalueella.
Holvi ei ole pankki, ja pankeista poiketen Holvi ei lainaa asiakkaidensa rahoja eteenpäin. Holvi-tileillä olevat varat säilytetään hajautetusti eurooppalaisissa pankeissa. Holvin asiakkaiden varat ovat erillään yhtiön taseesta, joten rahat eivät katoa, vaikka Holvi yrityksenä ajautuisi maksuvaikeuksiin.
Aiheesta muualla

Holvin verkkosivut (Arkistoitu – Internet Archive)
Héctor Rueda Hernández

Héctor Rueda Hernández
Héctor Rueda Hernández (9. marraskuuta 1920 – 1. marraskuuta 2011) oli kolumbialainen roomalaiskatolinen arkkipiispa. Hänet vihittiin papiksi 15. joulukuuta 1946 ja nimitettiin Bucaramangan hiippakunnan piispaksi 6. toukokuuta 1960. Piispaksi vihkiminen seurasi 19. kesäkuuta. Pääkonsekraattorina toimi Giuseppe Paupini.
14. joulukuuta 1974 Bucaramanga korotettiin arkkihiippakunnaksi, ja Rueda Hernández jatkoi sen johtamista arkkipiispana. 7. marraskuuta 1991 hänet nimitettiin Medellínin arkkipiispaksi, jona hän toimi, kunnes jäi eläkkeelle 13. helmikuuta 1997.
Rueda Hernández osallistui Vatikaanin toiseen kirkolliskokoukseen.
Hvala, ne!

|  Hvala, ne! |
| --- | --- |

Kappaleen tiedot
Esittäjä(t):  Lea Sirk
Kesto:  3:00
Tyylilaji:  pop
Julkaistu:  2. maaliskuuta 2018
Säveltäjä(t):  Lea Sirk Tomy DeClerque
Sanoittaja(t):  Lea Sirk
Euroviisutiedot
Vuosi:  2018
Maa:  Slovenia
Kieli:  sloveeni
Sijoitus:  22.
Pisteet:  64
Sijoitus semifinaalissa:  8.
Pisteet semifinaalissa:  132
Hvala, ne! on slovenialaisen laulajan Lea Sirkin esittämä kappale, jolla hän edusti Sloveniaa vuoden 2018 Eurovision laulukilpailussa.
Kappale kilpaili Euroviisujen finaalissa, jossa se sai 64 pistettä ja saavutti sijan 22.
Sirk esittämässä kappalettaan Euroviisujen harjoituksissa.
Huopa

Erivärisiä huopia.
Huovutusneuloja käytetään neulahuovutuksessa.
Huopa on villasta valmistettua kutomatonta kangasta, jossa villan kuidut ovat takertuneena toisiinsa ja muodostavat yhtenäisen kangaspinnan. Huovasta valmistetaan muun muassa hattuja ja jalkineita. Huopapeittoa kutsutaan usein viltiksi tai filtiksi. Huopaa, nykyisin usein tekokuiduista valmistettua, käytetään myös teollisuudessa suodatin- ja viirakankaina sekä puristinhuopana.
Vanhimmat tunnetut huovutetut työt ovat peräisin Aasiasta noin ajalta 600–200 eaa. Suomessa huovutuskäsitöitä on tehty perinteisesti maan itäosissa.
Valmistaminen ja ominaisuudet

Huovutus on menetelmä, jossa villakuidusta valmistetaan huopaa. Tämä tapahtuu yleisimmin lämpimän veden, emäksisen aineen ja mekaanisen muokkauksen avulla. Villa on ainut tekstiilikuitu, joka huopuu. Huovan ominaisuudet ovatkin vahvasti sidoksissa villan ominaisuuksiin. Villakuitu on pinnaltaan suomuista, ja huovutus perustuu villakuitujen suomujen takertumiseen toisiinsa mekaanisen muokkauksen aikana. Kun villakuituja hierotaan toisiaan vasten lämpimässä vedessä, suomut ovat auki ja kuidut takertuvat toisiinsa. Kylmällä vedellä huuhdottaessa kuidun suomut sulkeutuvat ja kiinnittyvät toisten kuitujen suomuihin, jolloin muodostuu huopaa. Huovutusmenetelmät voi karkeasti jakaa kolmeen eri tekniikkaan: karstatusta villasta huovuttaminen, neuleen tai virkkaustyön huovuttaminen pesukoneessa ja neulahuovutus. Eri tekniikoita voidaan käyttää saman tuotteen eri valmistusvaiheissa.
Karvahuopa on eri eläinten karvoista valmistettua huopaa, jota käytetään muun muassa korkeatasoisten hattujen valmistukseen. Villieläinten karvoista valmistettua karvahuopaa on pidetty parempilaatuisena kuin tarhaeläinten. Karvahuopa on useimmiten sekoitus eri eläinten karvoista. Niiden vanuttaminen hatuksi tapahtuu niin, että karvasekoitus puhalletaan rei’itetylle telineelle ja huuhdotaan sitten lämpimällä vedellä. Näin karvat vanuttuvat yhteen ja muodostavat hatunteelmän.
Niin sanottuja majavahattuja tehdään pohjoisamerikkalaisen majavan ja piisamirotan karvoista valmistetusta castor-huovasta. Majava- eli kastorhattuja on monia eri malleja, ja ne olivat suosittuja 1500–1600-lukujen Englannissa ja Ranskassa. Majavahattu on eri asia kuin majavanturkiksesta valmistettu majavalakki.
Aiheesta muualla

Kuvia tai muita tiedostoja aiheesta Huopa Wikimedia Commonsissa
Hitachi H8

| Hitachi H8> Perustietoja |
| --- | --- |
Kehittäjä:  Hitachi
Valmistaja:  Renesas Electronics
Arkkitehtuuri ja luokitus
Arkkitehtuurityyppi:  RISC
Hitachi H8 on Hitachin kehittämä RISC-tyyppinen suoritin. Suoritinta valmistaa Renesas Electronics.
Hitachi H8/323
Suoritinsarjan malleja ovat:
H8/300
H8/500
H8/300L
H8/300H
H8S
H8SX
Suoritinta käytetään muun muassa sulautetuissa järjestelmissä.
Käyttöjärjestelmätuki

Linux
FreeRTOS
Kirjallisuutta

Introduction to the H8 Microcontroller, Yukiho Fujisawa, 2003
Héctor Milián

| Mitalit> Maa:   Kuuba.Miesten kreikkalais-roomalainen paini. Olympialaiset  | Mitalit> Maa:   Kuuba.Miesten kreikkalais-roomalainen paini. Olympialaiset  | Mitalit> Maa:   Kuuba.Miesten kreikkalais-roomalainen paini. Olympialaiset  | Maa:   Kuuba> Miesten kreikkalais-roomalainen paini. |
| --- | --- | --- | --- |
|  Kultaa | Barcelona 1992 | 100 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Tampere 1994 | 130 kg |  |
|  Hopeaa | Praha 1995 | 100 kg |  |
|  Hopeaa | Ateena 1999 | 130 kg |  |
|  Pronssia | Wrocław 1997 | 130 kg |  |
Héctor Milián (s. 14. toukokuuta 1968) on kuubalainen entinen kreikkalais-roomalaisen tyylin painija, olympiavoittaja ja maailmanmestari.
Havannalaista Cerro Pelado -seuraa edustanut Milián aloitti painin harrastamisen vuonna 1981. Vuonna 1986 hän voitti juniorien maailmanmestaruuden 100-kiloisten sarjassa  Schifferstadissa ja sijoittui samana vuonna Pan-Amerikan kisoissa Colorado Springsissä hopealle sekä maailmancupissa Oak Lawnsissa neljänneksi.
1987 Milián voitti sarjansa Pan-Amerikan kisoissa Indianapolisissa. Clermand-Ferrandin MM-kisoissa hän sijoittui seitsemänneksi. FILA:n Grand Prix -gaalassa hän oli viides ja maailmancupissa kolmas. 1988 Milián uusi Pan-Amerikan mestaruutensa ja voitti sarjansa myös Ateenassa järjestetyssä maailmancupissa sekä aikuisissa että omassa ikäluokassaan. 1990 Ostian MM-kisoissa hän oli viides. Milián toisti Pan-Amerikan mestaruutensa ja maailmancup-voittonsa myös vuosina 1989–1992. 1992 Barcelonan olympialaisissa hän voitti kultamitalin voitettuaan loppuottelussa Yhdysvaltain Dennis Marvin Koslowskin. 1993 hän voitti kultaa Pan-Amerikan mestaruuskisoissa sekä Keski-Amerikan ja Karibian kisoissa.
1994 MM-kisoissa Tampereella Milián paini 130-kiloisissa ja saavutti hopeaa hävittyään loppuottelussa Aleksandr Karelinille. Seuraavaksi vuodeksi hän palasi 100-kiloisiin ja voitti jälleen Pan-Amerikan mestaruuden. Prahan MM-kisoissa hän saavutti hopeaa hävittyään loppuottelussa Ruotsin Mikael Ljungbergille. Maailmancupissa hän paini 130-kiloisissa ja sijoittui sarjassaan toiseksi. 1996 Atlantan olympialaisissa Milián oli 100-kiloisten sarjassa viides. Samana vuonna maailmancupissa hän paini 130-kiloisissa toiseksi. 1997 hän voitti Pan-Amerikan mestaruuden 125 kilon sarjassa. Wrocławin MM-kisoissa pysyvästi 130-kiloisten sarjaan siirtynyt Milián saavutti pronssia. 1998 hän oli Pan-Amerikan kisoissa hopealla ja sijoittui Gävlen MM-kisoissa seitsemänneksi. 1999 hän palasi voittajaksi Pan-Amerikan kisoissa ja saavutti Ateenan MM-kisoissa Karelinin jälkeen hopeaa. Vuonna 2000 hän saavutti Pan-Amerikan mestaruuskisoissa hopeaa ja sijoittui Sydneyn olympialaisissa viidenneksi. Viimeisissä kansainvälisissä kisosisaan 2001 hän voitti Pan-Amerikan mestaruuden.
Humalalampi (Kouvola)

| Humalalampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°13′13″N, 26°47′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Repoveteen 
Järvinumero:  14.981.1.002
Mittaustietoja
Pinnankorkeus:  86,4 m  
Pituus:  540 m  
Leveys:  230 m  
Rantaviiva:  1,364 km  
Pinta-ala:  10,438 ha  
Saaria:  ei saaria 
 fiHumalalampi 
Humalalampi  on Kymenlaaksossa Kouvolassa  Hiilloksensalmen lähellä sijaitseva lampi.
Maantietoa

Lampi on 540 metriä pitkä, 230 metriä leveä, ja sen pinta-ala on 10,4 hehtaaria. Lammella ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Repoveden–Luujärven alueeseen (14.981) se kuuluu. Lammen vedenpinnan korkeus on 86,4 metriä mpy.
Hupeli

Hupeli on Heikki Turusen vuonna 1978 ilmestynyt romaani. Se on ensimmäinen osa kirjasarjaksi muodostuneesta tarinasta jossa kuvataan rintamamiestilan vaiheita lapsesta mieheksi varttuvan Heino Oinosen silmin. Muut Turusen romaanit joissa tarinaa jatkettiin olivat Kolmen hevosen mies (1981), Punahongan hehku (1982), Mustarinnan lapset (1985), Maan veri (1987). Myöhemmissäkin Turusen teoksissa Heino Oinonen esiintyy hahmona.
Juonen pääkohtia yllä mainituista kirjoista

Viljo Oinonen on haavoittunut pahasti ja makaa sotasairaalassa. Hänen vaimonsa Kyllikki vierailee hänen luonaan ja järkyttyy miehensä tilasta. He ovat olleet naimisissa jo ennen sotia. Esikoinen oli vähällä syntyä äpäränä ja Viljo epäilee edelleen tämän olevan toisen miehen aikaansaannoksia. Hän epäilee etenkin veljeään jonka kanssa Kyllikki oli myös seurustellut. Viljo selviää sairaalasta unelmoimalla omasta maatilasta, jollaisia valtio on luvannut rintamamiehille. Kyllikki haluaisi kaupunkiin mielestään kevyempiin töihin. Viljo kuitenkin saa taivuteltua vaimonsa suostumaan maan anomiseen. Heille osoitetaan Hupeli-niminen tila kylmästä raivaamattomasta korvesta.
Uudisraivaajan arki on karua, peltoja raivataan lihasvoimin, Kyllikki saa jopa keskenmenon. Päähenkilö, Heino, on syntynyt vuonna 1945 heidän entisessä asuinpaikassaan Pösön mökillä. Viljo rakentaa perheelleen talon. Se on tyyppipiirustuksien mukainen mallitalo. Heillä on asuntoviljelystila, jonka kanssa on enemmän työtä kuin he oikeasti jaksaisivat. Ajat muuttuvat, kehitys maailmalla kulkee nopeammin kuin osattiin arvata. Tilalla vain jatkuu arki riitoineen ja puutteineen. Viljo on sairaalloisen mustasukkainen. Lapset käyvät koulua ja vanhemmat lapset kokeilevat jo töitäkin.
Viljo ja Kyllikki väsyvät ja heidän elämänsä jää kiertämään samoja puuduttavia uria. Heino on taiteellinen ja pyrkii Ateneumiin jonne ei kuitenkaan pääse. Hän päätyy kaupunkiin sanomalehtimieheksi. Hän käy läpi monia kriisejä ja tuntee ajelehtivansa. Hän tuntee mielenterveytensä järkkyvän. Maaseutu-Suomi kituu ja lopulta maaltapako tyhjentää kylät ja tilat. Myöhemmissä kirjoissa Heino asuu kaupungissa mutta tuntee itsensä edelleen juurettomaksi näissä vieraissa maisemissa.
Henry Boucha

| Henry Boucha> Henkilötiedot |
| --- | --- |
Syntynyt: 1. kesäkuuta 1951 Warroad, Minnesota
Kuollut: 18. syyskuuta 2023 (72 vuotta) Minneapolis, Minnesota
Kansalaisuus:   Yhdysvallat
Jääkiekkoilija
Lempinimi:  The Chief
Pelipaikka:  keskushyökkääjä
Maila:  oikea
Pituus:  183 cm
Paino:  84 kg
Pelaajaura
Pääsarjaura:  1971–1976
Seurat:  Detroit Red Wings (NHL) Virginia Wings (AHL) Minnesota North Stars (NHL) Minnesota Fighting Saints (WHA) Kansas City Scouts (NHL)  Colorado Rockies (NHL)
NHL-varaus:  16. varaus, 1971 Detroit Red Wings
WHA-varaus:  1. varaus, 1971 Minnesota Fighting Saints
Aiheesta muualla
www.henryboucha.com
| Mitalit> Maa:  .Miesten jääkiekko. Olympialaiset  | Mitalit> Maa:  .Miesten jääkiekko. Olympialaiset  | Mitalit> Maa:  .Miesten jääkiekko. Olympialaiset  | Maa:  > Miesten jääkiekko. |
| --- | --- | --- | --- |
|  Hopeaa | Sapporo 1972 | jääkiekko |  |
Henry Charles Boucha (1. kesäkuuta 1951 Warroad, Minnesota – 18. syyskuuta 2023 Minneapolis, Minnesota) oli yhdysvaltalainen jääkiekkoilija ja syntyperäinen ojibwa-intiaani. Hän pelasi keskushyökkääjänä NHL:ssä kuuden kauden aikana 247 ottelua ja edusti maataan Sapporon olympialaisissa 1972, jossa joukkue voitti hopeaa.